- Det er alt for lang tid, siger Poul Erik Christensen, der er regionsformand for PROPA, patientforeningen for prostataramte i Nordjylland. Han bliver jævnligt kimet ned af frustrerede patienter. - De er både bange og kede af det. De kan overhovedet ikke forstå, hvorfor de skal vente så lang tid. De lider af en afmagtsfølelse, siger han. Regeringens behandlingsgaranti er på fire uger. Derfor forstår sundhedsminister Lars Løkke Rasmussen (V) ikke, hvorfor de nordjyske prostatapatienter bliver holdt så længe på pinebænken. - Vi har i regeringen åbnet op på muligheden for at patienterne kan blive behandlet inden for fire uger, hvis de tager til Tyskland. Derfor er det helt urimeligt, at man så skal høre, at patienterne i Aalborg ikke får den mulighed. Lægerne informerer ikke patienterne om den mulighed. Det må de gøre bedre i fremtiden. Det samme gælder de nordjyske regionspolitikere, som har ansvaret for deres område, siger Lars Løkke Rasmussen.

Referat:
15 ugers ventetid. Så lang tid må de nordjyske prostatapatienter vente på at komme på behandling på Aalborg Sygehus